**2023 – 2024**

**Σχέδιο Μνημονίου Ενεργειώνγια τη Διαχείριση του Σεισμικού Κινδύνου, Πυρκαγιών και Ακραίων Καιρικών Φαινομένων στηΣχολική Μονάδα**

**Σχέδιο Μνημονίου Ενεργειών**

**για τη Διαχείριση του Σεισμικού Κινδύνου, Πυρκαγιών και Ακραίων Καιρικών Φαινομένων στη**

**Σχολική Μονάδα**

Σύνταξη Σχεδίου Έκτακτης Ανάγκης για Σεισμό, Πυρκαγιά και Ακραία Καιρικά Φαινόμενα

Το παρόν Σχέδιο Έκτακτης Ανάγκης του 7ου Δημοτικού Σχολείου Νέας Ιωνίας, το οποίο στεγάζεται στο επί της οδού Αντιγόνης 1 κτήριο (όροφοι: 1), συντάχθηκε τον Σεπτέμβριο του 2022 με ευθύνη του Διευθυντή και του Συλλόγου Διδασκόντων, σύμφωνα με τις κατευθυντήριες οδηγίες του Ο.Α.Σ.Π. και του Υπουργείου Παιδείας και Θρησκευμάτων και αφορά στη σχολική περίοδο 2022-2023.

Το Σχέδιο αυτό θα επικαιροποιηθεί κατά τη διάρκεια της σχολικής χρονιάς οποτεδήποτε κριθεί απαραίτητο.

**Ενέργειες Πριν το Έκτακτο Περιστατικό**

**Γενικά Στοιχεία**

1. Την ευθύνη εκπόνησης του παρόντος Σχεδίου και συντονισμού των ενεργειών για την εφαρμογή του έχει ο Διευθυντής του Σχολείου μας, η οποία μετά την έγκριση του Σχεδιασμού από το Σύλλογο Διδασκόντων θα ενημερώσει για την εκπόνησή του την οικεία Διεύθυνση Πρωτοβάθμιας Εκπαίδευσης. Ο Σχεδιασμός επικαιροποιείται στην αρχή κάθε σχολικής χρονιάς και όποτε άλλοτε κριθεί αναγκαίο.
2. Ο Σύλλογος των Εκπαιδευτικών θα εγκρίνει μετά από πρόταση του Διευθυντή τη σύνθεση των ομάδων εργασίας οι οποίες θα μεριμνήσουν για τις ενέργειες διαχείρισης των επικίνδυνων φαινομένων στο Σχολείο μας.
3. Ο Σύλλογος των Εκπαιδευτικών είναι υπεύθυνος για τον έλεγχο της εφαρμογής του Σχεδίου Έκτακτης Ανάγκης και κυρίως για το μέρος των ενεργειών που του αναλογεί, πριν, κατά τη διάρκεια και μετά από κάθε συμβάν ή άσκηση ετοιμότητας.
4. Ο Σύλλογος των Εκπαιδευτικών συμμετέχει στις δοκιμαστικές εφαρμογές του Σχεδίου και κάνει σχετικές προτάσεις για την επικαιροποίηση και τη βελτίωσή του.

**Ανάθεση Αρμοδιοτήτων στο Προσωπικό του Σχολείου**

Ο ορισμός αρμοδιοτήτων στο εκπαιδευτικό προσωπικό βασίζεται στις ακόλουθες αρχές:

* Οι ρόλοι και αρμοδιότητες του προσωπικού πρέπει να προσδιορίζονται τόσο για την προσεισμική, όσο και για την άμεση μετασεισμική περίοδο.
* Οι ρόλοι και οι αρμοδιότητες πρέπει, στις περισσότερες περιπτώσεις, να καθορίζονται ανάλογα με το χώρο που βρίσκεται ο κάθε εκπαιδευτικός την ώρα του συμβάντος και όχι απαραίτητα να συσχετίζονται με συγκεκριμένο πρόσωπο.
* Οι εκπαιδευτικοί που έχουν διδακτικά καθήκοντα την ώρα της έκτακτης ανάγκης έχουν ως προτεραιότητα την προστασία τη δική τους και των μαθητών τους την ώρα του συμβάντος και την στη συνέχεια ασφαλή εκκένωση του κτιρίου μετά το τέλος του σεισμού και τη συγκέντρωση των μαθητών στο χώρο καταφυγής με τη διαδικασία που ορίζεται στο Σχολικό Σχέδιο.
* Οι ενέργειες μετά από έναν σεισμό ουσιαστικά αποτελούν προσεισμικές ενέργειες μιας νέας δόνησης.

Για την αποτελεσματικότερη διαχείριση των εκτάκτων αναγκών σε κάθε σχολική μονάδα προβλέπονται διάφορες ομάδες έκτακτης ανάγκης, ανάλογα με το διαθέσιμο ανθρώπινο δυναμικό και τις ανάγκες της. Στη συνέχεια περιγράφονται ρόλοι και αρμοδιότητες κάποιων ομάδων εργασίας, το σχολείο όμως μπορεί να δημιουργήσει και άλλες ομάδες εργασίας ανάλογα με τις ανάγκες του:

1

**Ρόλοι- Αρμοδιότητες**

1. Γενικός Υπεύθυνος: Διευθυντής, με αναπληρώτρια την Υποδιευθύντρια.

* Μέριμνα εκπόνησης του Σχολικού Σχεδίου Έκτακτης Ανάγκης στην αρχή κάθε σχολικού έτους και συντονισμού όλων των σχετικών ενεργειών.
* Μέριμνα για ευαισθητοποίηση, εκπαίδευση και προετοιμασία του προσωπικού και των μαθητών.
  1. Ευθύνη πραγματοποίησης των Ασκήσεων Ετοιμότητας, καταγραφής τους στο Ημερολόγιο του Σχολείου και αποτίμησής τους.
* Λήψη αποφάσεων σχετικά με τις ελλείψεις που παρατηρήθηκαν.
* Γνωστοποίηση στους γονείς και κηδεμόνες της διαδικασίας που θα ακολουθηθεί σε περίπτωση σεισμού. Ενημέρωσή τους για τον χώρο καταφυγής, και την παραλαβή των παιδιών τους, εάν αποφασιστεί διακοπή της λειτουργίας των σχολικών μονάδων.
* Συντονισμός όλων των σχετικών ενεργειών για τη μετασεισμική εφαρμογή του Σχολικού Σχεδίου Έκτακτης Ανάγκης.
* Επικοινωνία με την Προϊσταμένη Αρχή ή άλλους εμπλεκόμενους αρμόδιους φορείς για αλληλοενημέρωση.
* Ενημέρωση του προσωπικού για τις ενέργειες διαχείρισης που θα ακολουθηθούν, σύμφωνα με τις οδηγίες της Προϊσταμένης Αρχής.
* Μέριμνα για υλοποίηση των αποφάσεων των αρμοδίων υπηρεσιών (Προϊσταμένη Αρχή, Δήμος, Περιφέρεια κ.ά.).
* Συντονισμός της μετακίνησης των μαθητών σε άλλο προεπιλεγμένο χώρο καταφυγής, εάν και εφόσον το προαύλιο του σχολείου δεν είναι κατάλληλο.
* Εφαρμογή άλλων λύσεων επικοινωνίας που έχουν προεπιλεγεί (π.χ. αγγελιοφόρος) σε περίπτωση που οι γραμμές τηλεφωνίας τεθούν εκτός λειτουργίας μετά από έναν ισχυρό σεισμό.
* Μέριμνα για αποτίμηση της Διαχείρισης του συμβάντος και επικαιροποίηση του Σχεδιασμού.

1. **Ομάδα Σύνταξης Σχολικού Σχεδίου Έκτακτης Ανάγκης**

**Προσεισμικά:**

* Σύνταξη ή Επικαιροποίηση του Σχεδίου του Σχολείου και προσεκτική μελέτη του.
* Διενέργεια τακτικού ελέγχου των χώρων και καταγραφή των ελλείψεων σχετικά με την τήρηση βασικών προϋποθέσεων όπως:
* Επισήμανση των οδεύσεων διαφυγής και των εξόδων του κτιρίου.
* Εξασφάλιση της πρόσβασης στις οδούς διαφυγής και τις εξόδους.
* Προμήθεια απαραίτητων εφοδίων όπως: βασικά είδη παροχής πρώτων βοηθειών κ.λπ.

2

* Επισήμανση και άρση των επικινδυνοτήτων στους χώρους του σχολείου.
* Τοποθέτηση καταλόγων με στοιχεία επικοινωνίας των μαθητών σε κάθε αίθουσα.
* Ενημέρωση του Διευθυντή για τις καταγεγραμμένες ελλείψεις στο κτήριο και κατάθεση προτάσεων για τη λήψη μέτρων.

Μετασεισμικά:

* Αποτίμηση της Διαχείρισης του συμβάντος και υποβολή προτάσεων για Επικαιροποίηση του Σχεδιασμού. Αποτίμηση Ασκήσεων Ετοιμότητας.
* Υποβολή προτάσεων για επικαιροποίηση του Σχεδιασμού στο Διευθυντή του Σχολείου.

1. **Ομάδα Παροχής Πρώτων Βοηθειών**

**Προσεισμικά:**

* Ενημέρωση των μελών της Ομάδας για θέματα παροχής πρώτων βοηθειών.
* Μέριμνα για ενημέρωση του εκπαιδευτικού προσωπικού σε θέματα Πρώτων Βοηθειών.
* Μέριμνα για την πληρότητα του φαρμακευτικού υλικού και ενημέρωση του Διευθυντή για την ανάγκη προμήθειας απαραίτητων υλικών.
* Προμήθεια Ειδών Πρώτων Βοηθειών.
* Ενημέρωση σχετικά με το χώρο αποθήκευσης του φαρμακευτικού υλικού της σχολικής μονάδας.

**Μετασεισμικά:**

* Παροχή Πρώτων Βοηθειών σε όσους έχουν υποστεί μικροτραυματισμούς.
* Ενημέρωση του Διευθυντή για τους τυχόν τραυματισμούς ώστε να επικοινωνήσει με το Ε.Κ.Α.Β., εάν και εφόσον απαιτηθεί.

1. **Ομάδα Πυρασφάλειας**

**Προ πυρκαγιάς**

* Ενημέρωση σχετικά με τα μέσα πυροπροστασίας και τη χρήση τους.
* Προμήθεια των απαραίτητων μέσων πυροπροστασίας και μέριμνα για την τοποθέτησή τους στο σχολικό κτίριο.
* Συντήρηση των συστημάτων πυροπροστασίας (π.χ. αναγόμωση των πυροσβεστήρων κ.λπ.).
* Μέριμνα για την ενημέρωση των ίδιων και των συναδέλφων τους σε θέματα πυροπροστασίας και τη χρήση των πυροσβεστικών μέσων συνδιοργανώνοντας ημερίδες με τον αρμόδιο φορέα της Πολιτείας.

-Όλο το προσωπικό του σχολείου πρέπει να γνωρίζει τις βασικές οδηγίες πυροπροστασίας και τη χρήση πυροσβεστικών μέσων, γιατί σε περίπτωση έκτακτης ανάγκης υπεύθυνος για την κατάσβεση τυχόν μικροεστίας είναι όποιος βρίσκεται πιο κοντά σε αυτήν.

3

**Μετά την πυρκαγιά:**

* Κατάσβεση μικροεστιών πυρκαγιάς και ενημέρωση του Διευθυντή για να καλέσει την Πυροσβεστική, έχοντας πάντοτε υπόψη ότι προέχει η ατομική ασφάλεια.

1. **Ομάδα Ελέγχου Δικτύων και Αποκατάστασης Βλαβών-**

**Προσεισμικά:**

* Γνώση της θέσης των κεντρικών διακοπτών ηλεκτροδότησης και ύδρευσης, καθώς και της διαδικασίας διακοπής της ηλεκτροδότησης και της υδροδότησης.

Μέριμνα ενεργειών για την αποκατάσταση βλαβών στη διάρκεια της καθημερινής λειτουργίας του σχολείου, σε συνεργασία με τον Διευθυντή.

**Μετασεισμικά:**

* Μέριμνα για διακοπή ηλεκτροδότησης και υδροδότησης και ενημέρωση του Διευθυντή.

1. **Ομάδα Αναζήτησης Ατόμων που δεν έχουν παρουσιαστεί στο χώρο καταφυγής**

**Προσεισμικά**: Αναζήτηση των κατόψεων του σχολείου και ενημέρωση για όλους τους χώρους του κτηρίου

-Συνεργασία με την ομάδα Παροχής Πρώτων Βοηθειών.

**Μετασεισμικά:** Εντοπισμός μαθητών ή εκπαιδευτικών που τυχόν δεν έχουν παρουσιαστεί στο χώρο καταφυγής και ίσως είναι εγκλωβισμένοι ή τραυματισμένοι.

1. **Ομάδα Υποστήριξης ΑμεΑ Προσεισμικά:**

* Ενημέρωση όλου του προσωπικού για το ημερήσιο σχολικό πρόγραμμα και τις ανάγκες του Ατόμου με Αναπηρία.
* Συζήτηση με το Άτομο για τις ενέργειες προστασίας που πρέπει να κάνει σε περίπτωση καταστροφικού σεισμικού γεγονότος.
* Σχεδιασμός της διαδικασίας υποστήριξής του κατά τη διάρκεια της εκκένωσης και ενημέρωση του Διευθυντή για τυχόν ενέργειες που πρέπει να γίνουν για την ασφαλή εκκένωση του κτιρίου.
* Ενημέρωση του προσωπικού για τις ενέργειες που προβλέπονται στο Σχολικό Σχέδιο Έκτακτης Ανάγκης και αφορούν στο ΑμεΑ. Όλο το προσωπικό του σχολείου πρέπει να γνωρίζει:
* σε ποια αίθουσα βρίσκεται το Άτομο με Αναπηρία,
* τις ανάγκες του Ατόμου με Αναπηρία
* τη διαδικασία εκκένωσης που θα πρέπει να ακολουθηθεί.

Μετά το συμβάν:

* Υποστήριξη του Ατόμου με Αναπηρία κατά τη διάρκεια της εκκένωσης, και κατά τη διάρκεια της παραμονής του στο χώρο καταφυγής.

4

1. **Ομάδα Ασφάλειας-Ελέγχου Προσέγγισης Μαθητών σε επικίνδυνα** **σημεία** Μετά το συμβάν: Αποτροπή της προσέγγισης μαθητών σε επικίνδυνα σημεία.
2. **Ομάδα Επικοινωνίας με τους αρμόδιους φορείς**

Πριν το συμβάν: Καταγραφή των τηλεφώνων των εμπλεκομένων φορέων -υπηρεσιών στη διαχείριση της έκτακτης ανάγκης

Μετά το συμβάν: Επικοινωνία με τους αρμόδιους φορείς για λήψη οδηγιών.

1. **Ομάδα Φύλαξη ς του Αρχείου του σχολείου**

Πριν το συμβάν: Γνώση του χώρου φύλαξης και των περιεχομένων ειδών του αρχείου της σχολικής μονάδας.

Μετά το συμβάν: Ασφαλής μεταφορά του αρχείου εάν χρειαστεί.

**Επισήμανση & Άρση Επικινδυνοτήτων**

Η Ομάδα Σύνταξης του Σχολικού Σχεδίου Έκτακτης Ανάγκης είναι υπεύθυνη για την επισήμανση των τυχόν επικινδυνοτήτων που υπάρχουν στους χώρους του κτιρίου και του προαυλίου του σχολείου και τη σύνταξη προτάσεων για άρση τους.

Ο όρος επισήμανση και άρση επικινδυνοτήτων αναφέρεται στις απαραίτητες προσεισμικές παρεμβάσεις που πρέπει να γίνουν, με στόχο την αποφυγή του τραυματισμού των μαθητών και του προσωπικού του σχολείου, που μπορεί να προκληθεί από βλάβες σε μη δομικά στοιχεία του κτιρίου και στον εξοπλισμό του. Η τοποθέτηση των επίπλων σε κατάλληλες θέσεις ώστε να μην προκαλούνται επιπλέον προβλήματα κατά την εκκένωση, η στήριξη των επίπλων και του εξοπλισμού με κατάλληλο τρόπο στον τοίχο, στο δάπεδο ή πάνω σε έπιπλα κ.α., η συντήρηση των φωτιστικών, η στερέωση κάδρων, πινάκων ή ραφιών, η χωροθέτηση των θρανίων κ.λπ. είναι απαραίτητες ενέργειες για να προστατευτεί η ασφάλεια των μαθητών και του προσωπικού.

**Ενέργειες Κατά τη Διάρκεια**

**του Σεισμού Ενέργειες Εκπαιδευτικών και Διοίκησης**

* Διατηρούν την ψυχραιμία τους.
* Ζητούν από τους μαθητές τους να καλυφθούν κάτω από τα θρανία τους, κρατώντας με το χέρι τους το πόδι του θρανίου, δίνοντας την οδηγία: «Παιδιά καλυφθείτε - Σεισμός». Οι ίδιοι προφυλάσσονται με τον ίδιο τρόπο κάτω από την έδρα.
* Προφυλάσσονται κατάλληλα ανάλογα με τη θέση που βρίσκονται την ώρα του σεισμού, σύμφωνα με την οδηγία: «Μένω στο χώρο που βρίσκομαι, Σκύβω, Καλύπτομαι, Κρατιέμαι», εάν δεν βρίσκονται σε αίθουσα διδασκαλίας την ώρα της δόνησης. Πιο συγκεκριμένα εάν δεν υπάρχει γερό, ξύλινο τραπέζι ή γραφείο για να καλυφθούν στο χώρο που βρίσκονται, γονατίζουν στο μέσον του χώρου όσο το δυνατόν μακριά από επικινδυνότητες και καλύπτουν το κεφάλι και τον αυχένα με τα χέρια τους.
* Παραμένουν προφυλαγμένοι για όσο χρόνο διαρκεί ο σεισμός.

Διατηρούν την ψυχραιμία τους και μεριμνούν για την ανύψωση του ηθικού των μαθητών τους και των συναδέλφων τους.

5

Μετά το τέλος της σεισμικής δόνησης ζητούν από τους μαθητές να προετοιμαστούν για την εκκένωση της αίθουσά τους.

Ζητούν από τους μαθητές τους να μην τρέχουν, να κινούνται γρήγορα αλλά με ηρεμία και τάξη κατά την εκκένωση του κτιρίου.

Ανοίγουν την πόρτα της αίθουσάς τους, ελέγχουν για τυχόν επικινδυνότητες, παρακολουθούν την εκκένωση των αιθουσών που προηγούνται της δικής τους και δίνουν το έναυσμα της εκκένωσης όταν έρθει η σειρά της συγκεκριμένης αίθουσας, σύμφωνα με το Σχέδιο Έκτακτης Ανάγκης του Σχολείου.

Παίρνουν μαζί τους το απουσιολόγιο και την κατάσταση με τα στοιχεία των γονέων και κηδεμόνων των μαθητών που υπάρχει στην αίθουσα, πριν την εκκενώσουν.

Βεβαιώνονται ότι δεν έμεινε κανένας μαθητής μέσα στην αίθουσα και φεύγουν τελευταίοι από την αίθουσα πίσω από τους μαθητές, κατευθυνόμενοι προς τον ασφαλή προκαθορισμένο χώρο συγκέντρωσης. Προσέχουν τις επικινδυνότητες που βρίσκονται στη διαδρομή τους.

Καταμετρούν τους μαθητές τους όταν συγκεντρωθούν στο προαύλιο. Όσοι εκπαιδευτικοί δεν είχαν καθήκοντα διδασκαλίας την ώρα της σεισμικής δόνησης ενεργούν σύμφωνα με τις αρμοδιότητες που τους έχουν ανατεθεί στο Σχέδιο Έκτακτης Ανάγκης.

Παραμένουν μαζί με τους συναδέλφους τους και μαθητές τους στο χώρο καταφυγής για όσο χρόνο απαιτηθεί. Σε περίπτωση που ανακοινωθεί από το Δήμο, την Περιφέρεια κ.λπ. απόφαση διακοπής της λειτουργίας των σχολικών μονάδων θα πρέπει να παραμείνουν στο χώρο καταφυγής έως ότου όλοι οι μαθητές τους παραληφθούν από τους γονείς ή τους κηδεμόνες τους.

**Ενέργειες Μαθητών**

* Καλύπτονται αμέσως κάτω από τα θρανία τους κρατώντας με το χέρι τους το πόδι του θρανίου, εάν την ώρα του σεισμού βρίσκονται μέσα στις αίθουσες διδασκαλίας.
* Προφυλάσσονται κατάλληλα ανάλογα με τη θέση που βρίσκονται την ώρα του σεισμού (π.χ. διάδρομο, τουαλέτα), σύμφωνα με την οδηγία: «Μένω στο χώρο που βρίσκομαι, Σκύβω, Καλύπτομαι, Κρατιέμαι», εάν δεν βρίσκονται σε αίθουσα διδασκαλίας. Εάν στο χώρο που βρίσκονται δεν υπάρχει γερό, ξύλινο τραπέζι ή γραφείο για να καλυφθούν, γονατίζουν στο μέσον του χώρου όσο το δυνατόν μακριά από επικινδυνότητες και καλύπτουν το κεφάλι και τον αυχένα με τα χέρια τους.
* Παραμένουν προφυλαγμένοι για όσο χρόνο διαρκεί ο σεισμός.
* Παραμένουν στον αύλειο χώρο, μακριά από τις όψεις του κτιρίου, εάν βρίσκονται στο προαύλιο κατά τη διάρκεια της σεισμικής δόνησης.

Μετά το τέλος της σεισμικής δόνησης, βγαίνουν από τα θρανία κάτω από τα οποία είχαν προφυλαχθεί, και προετοιμάζονται για την εκκένωση της αίθουσάς τους σύμφωνα με τις οδηγίες του εκπαιδευτικού τους.

Εκκενώνουν το σχολικό κτίριο, σύμφωνα με το Σχέδιο Έκτακτης Ανάγκης του Σχολείου, χωρίς να τρέχουν, γρήγορα και με τάξη.

Συγκεντρώνονται ανά τμήμα στον χώρο καταφυγής και βοηθούν τον εκπαιδευτικό τους να ολοκληρώσει την καταμέτρησή τους.

Ακολουθούν με σοβαρότητα τις οδηγίες που τους δίνονται από τους εκπαιδευτικούς.

6

Παραμένουν στο χώρο καταφυγής έως ότου παραληφθούν από τους γονείς ή τους κηδεμόνες τους, σε περίπτωση που ανακοινωθεί απόφαση διακοπής της λειτουργίας του Σχολείου.

Εάν οι μαθητές βρεθούν μόνοι τους εντός του σχολικού κτηρίου π.χ. διάδρομο, τουαλέτα (εκτός αίθουσας διδασκαλίας) την ώρα του σεισμού, όπως έχει ήδη αναφερθεί παραπάνω προφυλάσσονται κατάλληλα ανάλογα με το χώρο που βρίσκονται την ώρα του σεισμού και εκκενώνουν το σχολικό κτίριο μετά το πέρας της σεισμικής δόνησης σύμφωνα με το Σχέδιο του Σχολείου, δηλαδή κατευθύνονται στο προκαθορισμένο σημείο συγκέντρωσης του προαύλιου του Σχολείου όπου συναντούν το τμήμα τους.

Εάν κατά τη διάρκεια της εκκένωσης του κτηρίου εκδηλωθεί νέα σεισμική δόνηση σταματά αμέσως η διαδικασία εκκένωσης, οι μαθητές προφυλάσσονται κατάλληλα στη θέση που βρίσκονται (αίθουσα, κλιμακοστάσιο, διάδρομο κ.α.), σύμφωνα πάντοτε με την οδηγία: «Μένω στο χώρο που βρίσκομαι, Σκύβω, Καλύπτομαι, Κρατιέμαι». Μετά το πέρας και του σεισμού αυτού συνεχίζουν κανονικά την εκκένωση του σχολικού κτιρίου από το σημείο που βρίσκονται.

**Άσκηση σεισμού κατά τη διάρκεια διδασκαλίας**

Ο/η εκπαιδευτικός διατηρεί την ψυχραιμία του και ζητά να καλυφθούν οι μαθητές κάτω από τα θρανία κρατώντας με το χέρι τους το πόδι του επίπλου και να μείνουν σε αυτή τη θέση μέχρι να τελειώσει ο σεισμός. Ο ίδιος καλύπτεται κάτω από την έδρα με αντίστοιχο τρόπο. Οι μαθητές και οι εκπαιδευτικοί που δεν βρίσκονται σε αίθουσα διδασκαλίας και δεν υπάρχει τραπέζι, γραφείο ή θρανίο στο χώρο που βρίσκονται, πρέπει να σκύψουν και να γονατίσουν στο κέντρο του χώρου, όσο το δυνατόν μακριά από επικινδυνότητες, προστατεύοντας το κεφάλι και τον αυχένα με τα χέρια τους.

Μόλις ακουστεί ο προαναφερόμενος συνθηματικός ήχος λήξης του σεισμού, ο/η εκπαιδευτικός ζητά από τους μαθητές να σηκωθούν και ο ίδιος κατευθύνεται προς την πόρτα εισόδου-εξόδου της αίθουσας για να ελέγξει το διάδρομο. Καθησυχάζει και ενθαρρύνει τους μαθητές που έχουν έντονες συναισθηματικές αντιδράσεις.

Όταν έρθει η σειρά του συγκεκριμένου Τμήματος να εκκενώσει το κτήριο (σύμφωνα με το Σχολικό Σχέδιο), ζητά από τους μαθητές να είναι ήρεμοι και προσεκτικοί, και να τους παροτρύνει να ακολουθήσουν την προσχεδιασμένη πορεία με τάξη και ψυχραιμία, προκειμένου να βγουν στο προαύλιο, μένοντας ο ίδιος πίσω από αυτούς. Πρώτα εκκενώνουν οι μαθητές την αίθουσα έχοντας τα χέρια κάτω, και παίρνοντας μαζί τους μόνο το κατάλληλο ένδυμα ανάλογα με την εποχή, και τελευταίος αποχωρεί ο εκπαιδευτικός. Ο εκπαιδευτικός εκκενώνει την αίθουσα αφού πρώτα πάρει μαζί του το Βιβλίο Ημερήσιου Ελέγχου με τις απουσίες. Ιδιαίτερη προσοχή πρέπει να δοθεί στη διαδικασία εκκένωσης του Τμήματος που θα εκκενώσει πρώτο κάθε όροφο, ώστε τα παιδιά να κινηθούν με τάξη.

Εάν κατά τη διάρκεια της εκκένωσης του σχολικού κτιρίου εκδηλωθεί κάποιος νέος σεισμός σταματά άμεσα η εκκένωση του κτιρίου, και θα πρέπει να ακολουθηθεί από όλους εκ νέου η βασική οδηγία αυτοπροστασίας: «Μένω στο χώρο που βρίσκομαι, σκύβω, καλύπτομαι και παραμένω στη θέση μου μέχρι να τελειώσει ο σεισμός». Μετά το πέρας του σεισμού θα συνεχιστεί η διαδικασία εκκένωσης.

Όταν οι μαθητές συγκεντρωθούν στο προαύλιο, ο/η εκπαιδευτικός τους καταμετρά.

Εάν το προαύλιο δεν αποτελεί τον κατάλληλο χώρο καταφυγής θα πρέπει να μετακινηθούν οι μαθητές στον δεύτερο προεπιλεγμένο χώρο καταφυγής, ανά ομάδες των 30 - 40 ατόμων περίπου, με τη συνοδεία εκπαιδευτικών. Προσοχή πρέπει να δοθεί σε επικινδυνότητες που τυχόν υπάρχουν κατά τη διαδρομή προς το δεύτερο χώρο καταφυγής.

Οι Ομάδες ενεργούν σύμφωνα με τις αρμοδιότητες που τους έχουν ανατεθεί στο Σχέδιο, λαμβάνοντας πάντοτε υπόψη ότι οι εκπαιδευτικοί που είχαν διδασκαλία την ώρα του σεισμού, έχουν ως προτεραιότητα την καθοδήγηση και την προστασία των μαθητών κατά τη διάρκεια του σεισμού, κατά την εκκένωση του κτιρίου και την παραμονή τους στο προαύλιο, και όχι τυχόν άλλα καθήκοντα σε Ομάδες.

7

Οι μαθητές παραμένουν στο προαύλιο έως ότου υπάρξει σχετική ενημέρωση από την Προϊσταμένη Αρχή για τις περαιτέρω ενέργειες. Στην περίπτωση που αποφασιστεί διακοπή της λειτουργίας των σχολείων οι μαθητές πρέπει να παραληφθούν από τους γονείς ή τους κηδεμόνες τους από τους προκαθορισμένους στο Σχολικό Σχέδιο χώρους καταφυγής.

Άσκηση κατά τη διάρκεια του διαλείμματος

Οι μαθητές και οι εκπαιδευτικοί που βρίσκονται στον αύλειο χώρο παραμένουν εκεί και απομακρύνονται από τις προσόψεις του κτιρίου και άλλες επικινδυνότητες.

Οι εφημερεύοντες εκπαιδευτικοί θα πρέπει μετά τη λήξη του σεισμού και πριν εκκενώσουν το κτήριο να ελέγξουν τις αίθουσες και τους άλλους χώρους του ορόφου για να επιβεβαιώσουν ότι έχουν εκκενωθεί.

**Διαδικασία Εκκένωσης του κτηρίου**

Σε ό,τι αφορά στη διαδικασία εκκένωσης όλοι οι εκπαιδευτικοί είναι υπεύθυνοι για την εκκένωση της αίθουσας στην οποία διδάσκουν την ώρα του σεισμού σύμφωνα με τις οδηγίες που υπάρχουν στο Σχολικό Σχέδιο Έκτακτης Ανάγκης.

Μετά το πέρας της σεισμικής δόνησης εφαρμόζεται η διαδικασία εκκένωσης των αιθουσών ανά όροφο, ακολουθώντας την αρχή της εγγύτητας των αιθουσών σε σχέση με την έξοδο, δηλαδή εκκενώνονται πρώτα τα τμήματα που βρίσκονται πλησιέστερα στο κάθε κλιμακοστάσιο.

***Πιο συγκεκριμένα:***

1. Με την εκδήλωση των σεισμικών δονήσεων, ο εκπαιδευτικός που διδάσκει στο τμήμα θα δώσει το παράγγελμα «Παιδιά, σεισμός! Όλοι κάτω από τα θρανία!» και όλα τα παιδιά θα μπουν κάτω από τα θρανία και ο εκπαιδευτικός κάτω από την έδρα.
2. Με τη λήξη του σεισμού, ανοίγει την πόρτα της αίθουσας, δίνει εντολή στα παιδιά να σηκωθούν και να συνταχθούν σε «τρενάκι» (ο ένας πίσω απ’ τον άλλον). Από την πόρτα παρακολουθεί την έξοδο των τμημάτων που προηγούνται. Όταν έρθει η σειρά του τμήματός του, ακολουθεί τους μαθητές του, παίρνοντας μαζί του και το βιβλίο ημερήσιου ελέγχου, ή την κατάσταση όπου καταγράφονται οι απουσίες των μαθητών. Διατηρεί την ψυχραιμία του.

Η σειρά εξόδου των τμημάτων ορίζεται ως εξής:

Α. Αίθουσες ισογείου 13 μαζί με Ένταξης, αίθ. Πληροφορικής, αίθ. 14, 15, 16 (σε δυάδες ταυτόχρονα με το Νηπιαγωγείο).Το Νηπιαγωγείο θα περνά έξω από τη δεξιά πλευρά (μέσα από το κάγκελο της ράμπας) και εμείς από την αριστερή, έξω από το κάγκελο.

Β. Αφού περάσουν έξω τα παιδιά του ισογείου, οι αίθουσες ορόφου 1,2,3,4,Τάξη Υποδοχής,5,6 κατέρχονται από την αριστερή πλευρά της σκάλας σε τρενάκι (δηλ. ένα-ένα παιδί) και ταυτόχρονα οι αίθουσες ορόφου 12,7,8,9,10,11 κατέρχονται από τη δεξιά σε τρενάκι(ένα-ένα παιδί).

1. Μαθητές και διδάσκοντες καταφεύγουν στον αύλειο χώρο του σχολείου που έχει οριοθετηθεί από πριν (στο προκαθορισμένο άκρο του προαυλίου, μακριά από κάθε κτήριο). Οι διδάσκοντες φωνάζουν τα ονόματα των μαθητών, ώστε να βεβαιωθούν ότι όλοι έχουν βγει από την αίθουσα. Υπεύθυνοι για το φορητό φαρμακείο και το ραδιοφωνάκι μπαταρίας είναι οι οριζόμενοι στο παρόν Σχέδιο.

8

**Κατά τη διάρκεια του διαλείμματος**

Αν συμβεί σεισμός κατά τη διάρκεια διαλείμματος, οι εφημερεύοντες θα προσπαθήσουν να συγκρατήσουν τους μαθητές σε τάξη και να προλάβουν την εκδήλωση πανικού. Μόλις σταματήσει ο σεισμός όλοι οι εκπαιδευτικοί εξέρχονται στο προαύλιο και συγκεντρώνουν τους μαθητές στο χώρο συγκέντρωσης.

Αμέσως μετά την έξοδο των μαθητών από το κτήριο και τη συγκέντρωσή τους στο προκαθορισμένο χώρο του προαυλίου), ο εκπαιδευτικός κάθε τμήματος θα καταμετρήσει τους μαθητές, προκειμένου να βεβαιωθεί ότι όλοι οι παρόντες στην αίθουσα μαθητές βρίσκονται στο προαύλιο. Σε περίπτωση σεισμού κατά την ώρα του διαλείμματος ο εκπαιδευτικός που θα κάνει την καταμέτρηση των μαθητών θα είναι ο διδάσκων της επόμενης ώρας.

Στη συνέχεια ο κάθε εκπαιδευτικός θα αναφέρει στον Διευθυντή και στην Ομάδα Αναζήτησης Ατόμων την τυχόν απουσία μαθητών από τον χώρο καταφυγής, ώστε να ελεγχθούν εάν είναι δυνατόν οι διάδρομοι, οι αίθουσες και οι τουαλέτες για την ανεύρεση των απόντων μαθητών ή/και να γίνει επικοινωνία με την Πυροσβεστική Υπηρεσία.

Οι Ομάδες ενεργούν σύμφωνα με τις αρμοδιότητες που τους έχουν ανατεθεί στο Σχέδιο.

Εάν διαπιστωθεί ότι το προαύλιο δεν είναι ασφαλές, οι μαθητές μπορεί να χρειαστεί να μετακινηθούν στο δεύτερο, προαποφασισμένο χώρο καταφυγής (παρκάκι που περικλείεται από τις οδούς Σάρδεων, Βούρβαχη και Θεόφραστου ) ανά ομάδες των 30 ή 40 ατόμων περίπου με τη συνοδεία εκπαιδευτικών.

Οι μαθητές παραμένουν στο χώρο καταφυγής έως ότου υπάρξει σχετική ενημέρωση από την Προϊσταμένη Αρχή για τις περαιτέρω ενέργειες. Στην περίπτωση που αποφασιστεί διακοπή της λειτουργίας των σχολείων οι μαθητές πρέπει να παραληφθούν από τους γονείς ή τους κηδεμόνες τους από τους προκαθορισμένους στο Σχολικό Σχέδιο χώρους καταφυγής.

Προσοχή: Οι μαθητές δεν θα πάρουν μαζί τους τις τσάντες τους κατά την εκκένωση του κτιρίου, παρά μόνο τα κατάλληλα για την εποχή ρούχα κ.λπ.

**ΣΗΜΕΙΩΣΗ:** Οι Ομάδες Εργασίας ταυτίζονται τόσο σε περίπτωση περιστατικού έκτακτης ανάγκης (πυρκαγιά, ακραία καιρικά φαινόμενα όπως θυελλώδεις άνεμοι, καταιγίδες, χαλαζόπτωση) όσο και στην περίπτωση σεισμικού κινδύνου.

9

|  |  |
| --- | --- |
|  | Πίνακας Ομάδων Εργασίας |
| α/α | Ομάδες Εργασίας |
| 1. | Γενικός Υπεύθυνος για τις Ενέργειες Διαχείρισης του Σεισμικού Κινδύνου  α. Διευθυντής του Σχολείου: Νικηταΐδης Φίλιππος |
| 2. | Ομάδα Σύνταξης του Σχεδίου Έκτακτης Ανάγκης για Σεισμό  α. Διευθυντής του Σχολείου: Νικηταΐδης Φίλιππος  β.Υποδιευθύντρια , Νικολάου Αρχοντούλα  γ.Σύλλογος Διδασκόντων |
| 3. | Ομάδα Παροχής Πρώτων Βοηθειών (και υπεύθυνοι για το φορητό φαρμακείο)  α. Μπένος Σπυρίδων  β. Βασιλική Σπυρίδωνος  γ. Φαρμάκη Γεωργία |
| 4. | Ομάδα Πυρασφάλειας  α. Κατσένης Δημήτριος  β. Δημητρουλάκης Γεώργιος  γ. Πολυμενάκος Κων/νος |
| 5. | Ομάδα ελέγχου δικτύων (ρεύμα, νερό)  α. Βάνης Κων/νος  β.Τριανταφύλλου Απόστολος  γ.Εκπαιδευτικός Τάξης Υποδοχής  δ. Εκπαιδευτικός Πληροφορικής |
| 6. | Ομάδα Αναζήτησης ατόμων που δεν παρουσιάστηκαν στο χώρο καταφυγής  α. Αδάμου Φρύνη  β. Αμαράντηγου Στυλιανή  γ. Δημοσθένους Αγάθη  δ. Τόλη Ευαγγελία  ε. Κωνσταντοπούλου Μέρσα |
|  | 10 |

|  |  |
| --- | --- |
| 7. | Ομάδα Υποστήριξης ΑμεΑ  α. Κότσιρα Μαίρη (Εκπαιδευτικός τμήματος Ένταξης)  β. Οι εκπαιδευτικοί της Παράλληλης Στήριξης  γ. Μιχελή Θεοδώρα |
| 8. | Ομάδα Ασφάλειας-Ελέγχου Προσέγγισης Μαθητών σε επικίνδυνα σημεία  α.Λύσσελη Γλυκερία  β.Νιαούρη Στυλιανή  γ.Νικομάνη Μαγδαληνή  δ.Αμαράντηγου Στυλιανή  ε.Ηλιάνα Περδικομμάτη  στ.Ασλανίδου Ιωάννα |
| 9. | Υπεύθυνοι Επικοινωνίας με αρμόδιους Φορείς  α. Διευθυντής του Σχολείου: Νικηταΐδης Φίλιππος  β. Υποδιευθύντρια , Νικολάου Αρχοντούλα |
| 10. | Ομάδα Φύλαξης Αρχείου του Σχολείου  α. Διευθυντής του Σχολείου: Νικηταΐδης Φίλιππος  β.Υποδιευθύντρια, Νικολάου Αρχοντούλα |
| 11. | Υπεύθυνος για το ραδιόφωνο μπαταρίας  α. Διευθυντής του Σχολείου: Νικηταΐδης Φίλιππος  β.Υποδιευθύντρια, Νικολάου Αρχοντούλα |
|  | 11 |

|  |  |  |  |  |
| --- | --- | --- | --- | --- |
| Φορέας | Τηλέφωνο | Διεύθυνση | Δικτυακός  Τόπος | 6Μ3Π |
| Γ.Γ.Π.Π. - Ευρωπαϊκός ΑριθμόςΈκτακτης Ανάγκης | 112 |  |  |  |
| Ελληνική  Αστυνομία | 100 |  |  |  |
| Πυροσβεστική  Υπηρεσία | 199 |  |  |  |
| Ε.Κ.Α.Β. | 166 |  |  |  |
| Διεύθυνση Α/θμιας Εκπαίδευσης | 2106839938 |  |  |  |
| Περιφερειακή  Διεύθυνση  Εκπαίδευσης |  |  |  |  |
| Δήμος |  |  |  |  |
| Περιφερειακή  Ενότητα |  |  |  |  |
| Περιφέρεια |  |  |  |  |
| Λιμεναρχείο |  |  |  |  |
| 12 | | | | |